Ако трябва да отговорим дали този тип обувки трябва да се чувстват по-свободно или стегнато при първото им обуване, отговорът клони по-скоро към втория вариант. Допустимо е пасването на еспадрилата на ходилото да се усеща леко неестествено в началото, тъй като платът, от който е направена подлежи на оформяне и разтягане.
След няколко носения обувките ще се усещат много по-добре и ще са приели формата на ходилото ви. Все пак не избирайте по-малък размер от обичайния ви, освен ако моделът не е уголемен. Ако изберете прекалено голям размер пък рискувате еспадрилата да се изхлузва при ходене.